In dankbare herinnering aan ... ds. G.H. (Drikus) Buys
Author Vasie De Kock
Hoe ver het sy oog getuur oor die vlaktes en berge van Afrika! Geboorteplek, leefplek, werkplek en sterfplek. Lusaka, Uitschot, Delmas, Lydenburg en Krokodilrivier. Eers as jongman die verte en die noute oopgemaak vir die tog van die evangelie. Deeglik geskool vir die taak en uitnemend toegerus om in die swaarste swaar, die lekkerte en die verruimende van lag te kon sien.
In dankbare herinnering aan ... ds. L.S. (Louis) Kruger
Oor die werk van die HERE in en deur Louis Stephanus Kruger kan ons as mense vanuit ons sondige eenvoud en beperkte begripsvermoë dalk baie vrae vra, waarvan die vernaamste sekerlik is: Waarom het die HERE so 'n briljante en absoluut toegewyde dienskneg van Hom so 'n feitlik lewenslange beproewingspad laat loop? Louis Kruger is gebore op 28 April 1922 in die distrik Bethal. Vanaf sy vroegste ouderdom was die besondere intellek wat die HERE in sy genade aan hom gegee het, al duidelik sigbaar.
Oproep vir Dag van Verootmoediging
Klassis Potchefstroom het saam met die Deputate wat deur Sinode 2006 daarvoor aangewys is, sowel as die Deputate van Sinode Middellande (die Deputate van Soutpansberg was afwesig) besluit om volgens Art. 66 KO die Gereformeerde Kerke in Suid-Afrika - ook dié onder die ressort van Sinodes Middellande en Soutpansberg - op te roep tot 'n Dag van Verootmoediging op 23 Julie 2006.
Klassis Potchefstroom vra vir buitengewone Nasionale Sinode
Klassis Potchefstroom versoek Partikuliere Sinode Noordwes om 'n buitengewone Nasionale Sinode van die GKSA byeen te roep om uitsluitsel te gee oor die saak van die vrou in die besondere ampte. Die Klassis oordeel dat die onrus in die kerke oor die aangeleentheid dit noodsaaklik maak dat 'n buitengewone Sinode volgens Artikel 50 Kerkorde opgeroep moet word, waartydens slegs op die enkele saak gefokus word sodat 'n behoorlike en goed gemotiveerde besluit daaroor geneem kan word.
Kempton Park-Noord se 40-jaar fees
Author Thea Heyns
Vlak langs een van die besigste strate in Kempton Park, half uit die oog vanweë die digte bome, is die Gereformeerde Kerk Kempton Park-Noord en die pastorie geleë. Hierdie gemeente is in April 1966 van die Kempton Park-gemeente afgestig. Gedurende die naweek van 19-21 Mei vanjaar het die gemeente sy 40ste bestaansjaar met groot vreugde en dankbaarheid teenoor die Here gevier. Vrydagaand het ds. Joop van Schaik, die huidige leraar, die fees geopen met Skriflesing, gebed en samesang. 'n Spitbraai en heerlike bykos is daarna bedien met gepaste agtergrondmusiek.
Internasionale erkenning vir Suid-Afrikaanse Calvinis
Die Universiteit van Kosin in Korea het 'n eredoktersgraad in Teologie toegeken aan prof. Bennie van der Walt, voormalige direkteur van die Instituut vir Reformatoriese Studies (IRS) op Potchefstroom en bekende outeur van 'n groot aantal leidinggewende publikasies. Prof. Van der Walt het hierdie welverdiende erkenning vir sy groot bydrae tot die bevordering van 'n Calvinistiese lewensbeskouing in ontvangs geneem tydens 'n plegtigheid op 30 Mei in Pusan, Korea. Die ekumeniese betekenis van sy publikasies is hierby besonderlik vermeld.
Nuus van Zambië
Die Geref. Kerke Pretoria, Meyerspark en Montanapoort hanteer 'n sendingaksie in Zambië. Ds. Charles Zulu is beroep en lewer gereeld verslag oor vordering. Uit sy verslag vir Desember 2005 blyk dit dat in Lusaka ongeveer 20 persone en by Buccaneer (ongeveer 10 km van Lusaka af) ongeveer 40 persone eredienste bywoon. Gebede, nagmaal, doop, opleiding en katkisasie ontvang ook die nodige aandag. Weens probleme met toereikende vervoer vir ds. Zulu ly die preekpunte te Palabana (ooste) en Kitwe (noorde) skade.
Hartlike groete uit Danville!
In 'n wêreld vol slegte nuus is dit goed om soms weer goeie nuus te hoor. Hierdie bydrae is sulke nuus. Goeie nuus! Beter gestel: Positiewe nuus! Enigiemand wat Pretoria ken, selfs verlangs, het al van Danville gehoor. Daar waar dit so gevaarlik is dat selfs die Dobermanns in die nag twee-twee saam loop. Daar waar dit maar swaar gaan. "Siestog, arm mense, " hoor ons mekaar fluister. En ja, dit gaan ook swaar, maar hier is so baie wat daarvoor opmaak. Byvoorbeeld, dat niemand alleen swaarkry nie.
Fakulteit Teologie beloon studente
Onder die promotorskap van prof. Dries du Plooy het dr. Johannes Smit sy doktorsgraad in Teologie behaal en is dit aan hom oorhandig tydens die afgelope Herfsgradeplegtigheid by die Noordwes-Universiteit se Potchefstroomkampus. In sy proefskrif, Die regsposisie van die Gereformeerde predikant in die godsdiensneutrale staat van Suid-Afrika: 'n Gereformeerd- kerkregtelike studie, word gefokus op die vraag of Gereformeerde predikante as werknemers van kerkrade of gemeentes in arbeidsregtelike sin beoordeel moet word al dan nie. Sy gevolgtrekking is dat predikante van die GKSA 'n diens van 'n eie soort vervul.
Potch-jeug maak Reddersburg-harte bly! : jeug
Author Mercia Lampen
Heelwat donasies is ontvang vir hierdie projek, onder meer van die diakonieë van die Geref. Kerk Cachet en Potchefstroom, van die susters van die Geref. Kerke Potchefstroom (hulle het ook truie geskenk), Potchefstroom- Noord en Noordbrug, asook lidmate van Potchefstroomgemeente. Die kunsuitstalling wat deur die jeug van Potchefstroom gereël is om die fondse in te samel, was 'n groot sukses en donasies is ook deur van die skilders ontvang.
Source: Die Kerkblad 109, pp 50 –51 (2006)
Die mooi Psalmmelodie uit die groot pes : laastens
'n Lewensfeit is dat die mens in sekere gemoedstoestande meer beïnvloed word deur musiek of gedigte of poësie as ander tye. In die loop van die lewe kan jy jou nie steur aan sekere mooi melodieë of ryk-klinkende gedigte of woordryke poësie nie. Maar dan breek daar 'n tyd in jou lewe aan waartydens jy meer gevoelig is vir iets moois as ander tye. Dit is mos so?